CELEX: 32006R1976
Language: bg
Date: 2006-12-20 00:00:00
Title: Регламент (ЕО) № 1976/2006 на Комисията от 20 декември 2006 година за изменение на Регламенти (ЕО) № 2204/2002, (ЕО) № 70/2001 и (ЕО) № 68/2001 във връзка с удължаване на сроковете за прилагането имТекст от значение за ЕИП.

Важна правна забележка

|

32006R1976

Официален вестник n° L 368 , 23/12/2006 стр. 0085 - 0086

		20061220Регламент (ЕО) № 1976/2006 на Комисиятаот 20 декември 2006 годиназа изменение на Регламенти (ЕО) № 2204/2002, (ЕО) № 70/2001 и (ЕО) № 68/2001 във връзка с удължаване на сроковете за прилагането им(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 994/98 на Съвета от 7 май 1998 г. за прилагане на членове 92 и 93 от Договора за създаване на Европейската общност към някои категории хоризонтална държавна помощ [1], и по-специално, член 1, параграф 1, буква a), i), ii), iv) и буква б) от него;след като публикува проект на настоящия регламент,след консултации с Консултативния комитет по държавните помощи,като има предвид, че:(1) Действието на Регламент (ЕО) № 2204/2002 на Комисията от 12 декември 2002 г. за прилагане на членове 87 и 88 от Договора за ЕО към държавната помощ за заетост [2], Регламент (ЕО) № 70/2001 на Комисията от 12 януари 2001 г. за прилагане на членове 87 и 88 от Договора за ЕО към държавната помощ за малки и средни предприятия [3] и Регламент (ЕО) № 68/2001 на Комисията от 12 януари 2001 г. за прилагане на членове 87 и 88 от Договора за ЕО към помощта за обучение [4] изтича на 31 декември 2006 г. В своя План за действие относно държавните помощи [5] Комисията предложи посочените регламенти да бъдат прегрупирани в един регламент за групово освобождаване, като евентуално се добавят и другите области, посочени в членове 1 и 2 от Регламент (ЕО) № 994/98.(2) Съдържанието на бъдещия регламент за групово освобождаване зависи по-специално от резултатите от публичните консултации, инициирани с Плана за действие относно държавните помощи относно по-малко и по-добре насочена държавна помощ: пътна карта за реформа на държавните помощи [6], и документа за консултации по помощта за иновации. Обсъждания с представители на държавите-членки са необходими и за определяне на видовете помощ, които могат да бъдат считани за съвместими с Договора. За цел да бъдат продължени сегашните консултации и анализът на резултатите им, е целесъобразно срокът на прилагане на Регламенти (ЕО) № 2204/2002, (ЕО) № 70/2001 и (ЕО) № 68/2001 да бъде удължен до 30 юни 2008 г.(3) Регламенти (ЕО) № 2204/2002, (ЕО) № 70/2001 и (ЕО) № 68/2001 следва да бъдат съответно изменени.(4) Освен това е целесъобразно от държавите-членки да не се изисква да изпращат обобщени справки за мерките, които биват удължени съгласно настоящия регламент, без да бъдат съществено променяни,ПРИЕ НАСТОЯЩИЯ РЕГЛАМЕНТ:Член 1В член 11, параграф 1 от Регламент (ЕО) № 2204/2002 второто изречение се заменя със следния текст:"Той се прилага до 30 юни 2008 г."Член 2В член 10, параграф 1 от Регламент (ЕО) № 70/2001 второто изречение се заменя със следния текст:"Той се прилага до 30 юни 2008 г."Член 3В член 8, параграф 1 от Регламент (ЕО) № 68/2001 второто изречение се заменя със следния текст:"Той се прилага до 30 юни 2008 г."Член 4Задължението за предоставяне на обобщени справки относно мерките, въведени в съответствие с член 7, параграф 1 от Регламент (ЕО) № 68/2001, член 9, параграф 1 от Регламент (ЕО) № 70/2001 и член 10, параграф 1 от Регламент (ЕО) № 2204/2002, не се прилага към мерките за държавна помощ, с които съществуващи мерки биват удължени съгласно настоящия регламент, при условие че в тези мерки не са направени съществени изменения и обобщените справки са били надлежно подадени при въвеждането на тези мерки.Член 5Настоящият регламент влиза в сила в деня след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 20 декември 2006 година.За КомисиятаNeelie KroesЧлен на Комисията[1] ОВ L 142, 14.5.1998 г., стр. 1.[2] ОВ L 337, 13.12.2002 г., стр. 3. Регламент, изменен с Регламент (ЕО) № 1040/2006 (ОВ L 187, 8.7.2006 г., стр. 8).[3] ОВ L 10, 13.1.2001 г., стр. 33. Регламент, последно изменен с Регламент (ЕО) № 1040/2006.[4] ОВ L 10, 13.1.2001 г., стр. 20. Регламент, последно изменен с Регламент (EО) № 1040/2006.[5] COM(2005) 107 окончателен.[6] COM(2005) 436 окончателен.--------------------------------------------------